(Aangestuur vanaf Caprinae)
Hierdie artikel is gemoeid met die bok as lid van die familie Caprinae (Engels goat); vir ander gebruike van die woord sien bok (dubbelsinnig).
'n Bok is enige lid van die spesies van beesagtige diere wat die subfamilie Caprinae vorm, maar sluit ook die enkele spesie in die subfamilie Pantholopinae in. Die skaapgroepe en die boerbok is ook deel van hierdie groep diere. Die familie waaraan hulle almal behoort sluit op ander takke die wildsbokke en beeste in.
Die meeste ontwikkeling van die groep het plaasgevind ten tye van die laaste ystydperke, toe baie van die lede gespesialiseerd begin raak het vir oorlewing in gemarginaliseerde, onherbergsame omstandighede, soos berghange, woestyne en die sub-Arktiese gebied. Daarom vorm die meeste bokke troppe en is hulle stewiggeboude diere.
Daar is 'n groot grootteverskil onder lede van die groep, vanaf net langer as 'n meter in die geval van die volgroeide grysgoral, Nemorhaedus goral, tot omtrent 2,5 m in die geval van 'n muskusos.
Die diere word in twee groot groepe verdeel op grond van hul gewoontes, die hulpbronverdedigers en die weiers. Eersgenoemde is gebiedsgebonde en verdedig hul klein, voedselryke area teen ander diere van dieselfde spesie, en laasgenoemde wei vrylik in groot troppe oor 'n groter, relatief meer onvrugbare gebied.
Kapater[wysig | wysig bron]
'n Bokkapater is 'n manlike gekastreerde bok. Die woord "kapater" is afkomstig vanaf die Portugese woord capado wat "ontman" beteken.
'n Rotsgebergte-bok, Oreamnos americanus
Turkse skape (Ammotragus Lervia)
Subfamilie Bovinae: die beeste, die buffels en die wildsbokke met spiraalhorings; 24 spesies in nege genera
Subfamilie Cephalophinae: die duikers; 19 spesies in twee genera
Subfamilie Hippotraginae: die weiende wildsbokke; 23 spesies in 11 genera
Subfamilie Antilopinae: die gaselle, die dwergwildsbokke en die saiga; 38 spesies in 14 genera
Turkse skaap, Ammotragus lervia
Wilde bok, Capra aegagrus
Wes-Kaukasiese tur, Capra caucasia
Oos-Kaukasiese tur, Capra cylindricornis
Alpynse steenbok, Capra ibex
Nubiese steenbok, Capra nubiana
Spaanse steenbok, Capra pyrenaica
Siberiese steenbok, Capra sibirica
Waliese steenbok, Capra walie
Nilgiriaanse tahr, Hemitragus hylocrius
Arabiese tahr, Hemitragus jayakari
Himalaja-tahr, Hemitragus jemlahicus
Rooigoral, Nemorhaedus baileyi
Sjinese goral, Nemorhaedus caudatus
Japannese serou, Nemorhaedus crispus
grysgoral, Nemorhaedus goral
kontinentale serou, Nemorhaedus sumatraensis
Taiwan-serou, Nemorhaedus swinhoei
Rotsgebergte-bok, Oreamnos americanus
Muskusbees, Ovibos moschatus
Argalie, Ovis ammon
Skaap, Ovis aries
Dikhoringskaap, Ovis canadensis
Dall se skaap, Ovis dalli
Moeflon, Ovis musimon
Sneeuskaap, Ovis nivicola
Oerial, Ovis orientalis
Himalaja-blouskaap, Pseudois nayaur
dwergblouskaap, Pseudois schaeferi
Pirenese gems, Rupicapra pyrenaica
gems, Rupicapra rupicapra
Tibetaanse wildsbok, Pantholops hodgsoni
Wikiwoordeboek het 'n inskrywing vir bok.
Ontsluit van "https://af.wikipedia.org/w/index.php?title=Bok&oldid=1634371"
Die bladsy is laas op 26 Desember 2017 om 10:00 bygewerk.